רחמים בן עמארה

קורותיו
נולד במקנס שבמרוקו לאביו רבי ברוך ולאימו הרבנית רבקה לבית בירדוגו. בקטנותו למד אצל ר' שלמה טולידאנו תורה שבכתב, ואחר כך למד בישיבת רבי ידידיה ורבי חביב טולידאנו ורבי משה דרעי. לאחר מכן למד במשך ארבע שנים בישיבה לתלמידי חכמים מתקדמים בראשות רבי יצחק סבאג.ראו רב רבנן עמ' 276. ובישיבת הערב בראשות רבי שלום משאש. בשנת תשט"ז התמנה לרבה של מאזאגאן בעקבות פרישת קודמו רבי שלמה הכהן אזאגורי שעלה ארצה.ראו וייקץ שלמה דרוש פב. לאחר עשרה חודשים, התמנה לדיין בקזבלנקה בבית דינו של רבי שלום משאש, לצד חביריו רבי משה מלכה, רבי יצחק חזן ורבי חיים שושנה. עסק בין היתר בהכנת ספרים לדפוס, והשתדל בהדפסת הספר 'מטה אהרן' של רבי אהרן חסין,ראו הקדמת רבי שמואל בן עמרם לספר מטה אהרן. וספר 'קרן לדוד' של רבי דוד הכהן סקלי.ראו: הסכמת רבי יוסף משאש לספר קרן לדוד.

בשנת ה'תשל"ה עלה לארץ ישראל. בהמשך התמנה לרב השכונות קריית מנחם ועיר גנים בירושלים, עד שנת תשמ"ט בהגיעו לגיל פרישה.אהבת רחמים עמ' 6.

נפטר בירושלים בא' תשרי ה'תשס"ב. לאחר פטירתו הוציאו בני משפחתו ספר 'אהבת רחמים' לזכרו.

 פעילותו הציונית 
במרוקו, לקח חלק פעיל במפעל הציוני, וכך העיד על עצמו: אהבת רחמים עמ' 19.. בשנת תשי"א, הודות לפעילותו הציוניות, שלחו לו אנשי קק"ל אתרוג מארץ ישראל, רבי רחמים העניק את האתרוג לרבי יוסף משאש.ראו אוצר המכתבים חלק ג, סימן א'תקפג.

חיבוריו
 לעת מצוא - ב' חלקים, דרשות.
 תשועת צדיקים - שבחי צדיקים ודרשות על תלמידי חכמים.
 מדריך לאורחות חיים במשפחה - דרשות לשמחות במעגל החיים.
הערות שוליים

קטגוריה:מחברי ספרי דרוש
קטגוריה:עולים בשנות ה-1970
קטגוריה:רבנים ישראלים
קטגוריה:רבנים מרוקאים
קטגוריה:קזבלנקה: רבנים
קטגוריה:ירושלים: רבני שכונות
קטגוריה:קריית מנחם: אישים
קטגוריה:עיר גנים (שכונה)
קטגוריה:ישראלים שנולדו ב-1914
קטגוריה:ישראלים שנפטרו ב-2001